魯鑑

魯鑑，大同府大同縣人，祖籍甘肅永登(河橋驛、西大通堡)，明朝軍事將領。

 生平 
正統末年，魯鑒嗣父職。久之，擢署都指揮僉事。成化四年，固原滿四謀反，魯鑑率領千人土兵跟從征討，并為先驅，平定后，進署都督同知。尋充左參將，分守莊浪。成化十七年，因寇入境而連坐，罰戴罪立功。之後充左副總兵，協守甘肅。蒙古寇犯永昌，被彈劾，其上書辯解，改命充總兵官，鎮守延綏。弘治年間，因舊創疾發去世，贈右都督《明史》（卷174）：“魯鑑，其先西大通人。祖阿失都鞏蔔失加，明初率部落歸附，太祖授為百夫長，俾統所部居莊浪。傳子失加，累官莊浪衛指揮同知。正統末，鑒嗣父職。久之，擢署都指揮僉事。成化四年，固原滿四反，鑒以土兵千人從征。諸軍圍石城，日挑戰，鑒出則先驅，入則殿後，最為賊所憚。賊平，進署都督同知。尋充左參將，分守莊浪。命其子麟為百戶，統治土軍。十七年坐寇入境，戴罪立功。尋充左副總兵，協守甘肅。寇犯永昌。被劾。鑒疏辨，第停其俸兩月。俄命充總兵官，鎮守延綏。自陳往功，予實授。孝宗立，得疾，致仕。弘治初，命麟襲指揮使，加都指揮僉事。已，進同知，充甘肅遊擊將軍。魯氏世守西陲，有捍禦功，至鑒官益顯，其世業益大，而所部土軍生齒又日盛。麟既移甘肅，帝以土軍非鑒不能治，特起治之，且命有司建坊旌其世績。鑒乃條上邊務四事，多議行。鑒有材勇，遇敵輒冒矢石，數被傷不為沮，故能積功至大將。十五年以舊創疾發，卒。贈右都督，賜恤如制。”。

 家族 
其先祖阿失都鞏蔔失加，明朝初年率部歸附，朱元璋授其為百夫長，俾統所部居莊浪。傳子失加，累官莊浪衛指揮同知。

有子魯麟、魯福。

参考文献

Category:明朝總兵官
Category:明朝都督同知
Category:大同人
Category:魯姓